Bivalno-obrambni grad (angl. "keep", srednje angleško "kype", franc. "donjon") je vrsta stolpa/gradu, zgrajenega v evropskih gradovih v srednjem veku. Znanstveniki razpravljajo o obsegu besede "keep", vendar običajno menijo, da je to velik stolp v gradu, ki je bil namenjen utrjenemu bivališču in zatočišču ko bi ostali deli gradu padli v sovražnikove roke. Prvi stolpi so bili leseni in so bili del mota gradov, ki so se pojavili v Normandiji in Anjou v 10. stoletju. Oblika se je širila po Angliji zaradi invazije Normanov od leta 1066 in se nato razširila v Wales, v drugi polovici 11. stoletja in na Irsko v 1170-ih. Anglo-normanski in francoski vladarji so začeli graditi stolpe v kamnu med 10. in 11. stoletjem. To so bili normanski bivalno-obrambni gradovi s kvadratnim ali pravokotnim tlorisom in krožni gradovi. Kamniti gradovi so imeli precejšen političen kot tudi vojaški pomen in so jih lahko gradili tudi do deset let.